ทำกันได้ลง สาลิกาดง ปล่อย กูเตียร์เรซ หลังหมดสัญญา
สำนักข่าวต่างประเทศรายงานเมื่อวันที่ 29 พ.ค. ว่า สาลิกาดง นิวคาสเซิล ยูไนเต็ด สโมสรในศึกพรีเมียร์ลีก อังกฤษ  ประกาศยืนยันว่า โฮนาส กูเตียร์เรซ และไรอัน เทย์เลอร์ จะถูกปล่อยตัวออกจากสโมสร หลังสัญญาของทั้งคู่จะหมดลงสิ้นเดือนมิถุนายนนี้,สำหรับ กูเตียร์เรซ วัย 31 ปี ไม่ได้ลงช่วยทีมสาลิกาดงในช่วงครึ่งแรกของฤดูกาลที่ผ่านมา เนื่องจากป่วยเป็นโรคมะเร็งที่อัณฑะ  และเพิ่งกลับมาลงสนามได้อีกครั้งในเกมที่พ่าย แมนเชสเตอร์ ยุไนเต็ด ไป 1-0 เมื่อช่วงเดือนมีนาคม  โดยเกมลีกนัดสุดท้ายของฤดูกาล  กูเตียร์เรซ ทำผลงานระดับมาสเตอร์พีซ  ยิง 1 จ่าย 1 ช่วยให้นิวคาสเซิล ชนะ เวสต์แฮม ยูไนเต็ด 2-0 พาสาลิกาดงการันตีรอดตกชั้นได้สำเร็จ  อย่างไรก็ตาม สโมสรเลือกที่จะไม่ต่อสัญญากับ กูเตียร์เรซ  เช่นเดียวกับ ไรอัน เทเลอร์ ที่ค้าแข้งกับทีมมายาวนานถึง 6 ปี ก็จะโดนปล่อยตัวออกไปเช่นกัน,ทั้งนี้ กูเตียร์เรซ  ย้ายจาก เรอัล มาญอร์กา มาร่วมทีมนิวคาสเซิล ในปี 2008 ลงเล่นไปทั้งสิ้น  205 นัด ทำไป 12 ประตู ส่วน เทย์เลอร์ ลงเล่นไปทั้งสิ้น 110 นัด ทำไป 10 ประตู
สาลิกาดง นิวคาสเซิล ยูไนเต็ด ประกาศยืนยันว่า โฮนาส กูเตียร์เรซ และ ไรอัน เทย์เลอร์ จะถูกปล่อยตัวออกจากสโมสรหลังสัญญาของทั้งคู่จะหมดลงสิ้นเดือนมิถุนายนนี้
พรีเมียร์ลีก,นิวคาสเซิล ยูไนเต็ด,โฮนาส กูเตียร์เรซ,ไรอัน เทย์เลอร์,ข่าวกีฬา,ข่าว,ไทยรัฐออนไลน์